पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा नेता व ओलिंपिक कांस्य पदक विजेता पहलवान योगेश्वर दत्त ने शनिवार को अपने फेसबुक अकाउंट पर प्राइवेट अस्पतालों की लूट की पोस्ट डाली। उन्होंने लिखा यह देखिए कोरोना वायरस महामारी में प्राइवेट अस्पतालों की लूट। खुले आम जनता को लूटा जा रहा है। जरूरी है कि इनके खिलाफ सख्त कार्रवाई हो। उन्होंने अस्पताल की पर्ची में डाली है यह 30 अप्रैल 2021 की पर्ची है।
योगेश्वर दत्त से जब इस बारे में बात की तो उन्होंने मामला शहर के दिल्ली रोड स्थित एक निजी अस्पताल का बताया। यह अस्पताल नागरिक अस्पताल के बिल्कुल पास में है। जबकि नागरिक अस्पताल के अधिकारियोंं को अभी तक इसकी भनक तक नहीं लगी है।
दत्त नेे बताया के मामला उनके संज्ञान में आते ही डीसी सोनीपत से इस बारे मेंं बात की। डीसी ने मामले की जांच कर कार्रवाई का आश्वासन दिया है। इसके साथ सीएम व स्वास्थ्य मंत्री अनील विज से भी ऐसे अस्पतालों पर कार्रवाई करने को कहा है। उन्होंने कहा प्राइवेट अस्पतालोंं की लूट के के कारण जरूरतमंद लोग बेहद परेशान हैं।
दत्त ने प्राइवेट अस्पताल की पर्ची भी पोस्ट की
भाजपा नेता योगेश्वर दत्त ने अपने पोस्ट में प्राइवेट अस्पताल की वह पर्ची भी डाली है जिसमें अस्पताल द्वारा लिए जा रहे चार्ज के बारे में पूरी जानकारी दी गई है। पर्ची में इलाज का यह खर्च दर्शाया गया। {कोरोना मरीज का खर्चा 30000 रुपए प्रतिदिन रहेगा। {जांच और दवाइयों का खर्च अलग से रहेगा।
अगर मरीज की सांस में दिक्कत होती है तो वेंटीलेटर की जरूरत पड़ती है। तो उसका खर्चा दस हजार रुपए प्रतिदिन रहेगा। इसके साथ बाई पाप का खर्चा प्रतिदिन 5 हजार रहेगा। {पर्ची में नीचे लिखा है कि सरकार की तरफ से ऑक्सीजन किसी भी समय बंद हो सकती है इसमें अस्पताल की कोई जिम्मेदारी नहीं होगी।
योगेश्वर दत्त की पोस्ट पर लोगों ने ली चुटकी
योगेश्वर दत्त द्वारा फेसबुक डाली गई इस पोस्ट पर लोगों ने चुटकी ली। एक व्यक्ति ने लिखा ये तेरी सरकार की नाकामी का सबूत है। जबकि दत्त ने कहा प्राइवेट अस्पतालों की लूट पर कार्रवाई हो सके इसलिए उन्होंने मामला सोनीपत प्रशासन तक पहुंचा दिया है। जरूरतमंद को कोई परेशानी नहीं होने दी जाएगी।
किसी भी प्रकार की शिकायत मिलने पर तुरंत जांच करवाई जा रही है। सभी प्राइवेट अस्पताल को इलाज के तय किए रेट की लिस्ट लगाने को कहा गया है। इस बारे में वह भी प्राइवेट अस्पतालों की लगातार जांच कर रहे है।
दिल्ली रोड स्थित एक अस्पताल में जांच के दौरान बायो वेस्ट कचरे का रखरखाव नियमों के तहत होता नहीं मिला। कोविड गाइडलाइंस की पालना होती भी नहीं मिली। इसकी जांच सिविल सर्जन से करवाई जा रही है। इलाज के ज्यादा चार्ज लेने की जांच करवाई जाएगी। यदि लापरवाही मिली तो कार्रवाई की जाएगी। -श्यामलाल पुनिया, डीसी
निजी अस्पतालों में इलाज के रेट हैं तय
निजी अस्पतालों में कोविड के इलाज के लिए रेट तय किए गए हैं। जो अस्पताल एनएबीएच से मान्यता प्राप्त नहीं हैं, वेंटीलेटर की आवश्यकता वाले आईसीयू में भर्ती मरीजों से अधिकतम 15 हजार रुपए प्रतिदिन की दर से शुल्क ले सकते हैं।
ऑक्सीजन और सहायक सुविधाओं के साथ अलग बिस्तर के लिए एक मरीज से प्रतिदिन आठ हजार रुपए शुल्क लिया जा सकता है।अन्य बीमारियों से ग्रसित ऐसे कोविड के मरीज, जिन्हें बिना वेंटीलेटर के आईसीयू की आवश्यकता है, उनसे प्रतिदिन के हिसाब से 13 हजार रुपए शुल्क लिया जा सकता है।
वेंटीलेटर की आवश्यकता वाले आईसीयू में भर्ती मरीज से 15 हजार रुपए प्रतिदिन तक का शुल्क लिया जा सकता है। एनएबीएच से मान्यता प्राप्त अस्पतालों में कोविड के इलाज के लिए तीन श्रेणियों में प्रतिदिन 10 हजार, 15 हजार रुपए और 18 हजार रुपए तक शुल्क लगाया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn